When We All Fall Asleep, Where Do We Go?

When We All Fall Asleep, Where Do We Go? on yhdysvaltalaisen laulaja Billie Eilishin esikoisalbumi. Tyyliltään albumi on sekoitus popmusiikkia, elektropopia ja trap-musiikkia. Se julkaistiin 29. maaliskuuta 2019. Eilish on kirjoittanut albumin kaikki kappaleet itse veljensä Finneas O’Connellin kanssa. O’Connell on myös tuottanut kaikki 14 kappaletta.

Hieman ennen albumin julkaisua sitä oli ennakkotilattu Apple Music -palvelun kautta yli 800 000 kappaletta, mikä on kaikkien aikojen ennätys. Heti julkaisunsa jälkeen When We All Fall Asleep, Where Do We Go? nousi Billboard 200 -listan kärkeen. Kaikkiaan se nousi 24 eri albumilistan kärkipaikalle ja oli vuoden 2019 myydyin albumi Yhdysvalloissa, Australiassa, Uudessa-Seelannissa, Ruotsissa, Itävallassa ja Latviassa.

Albumilta on julkaistu seitsemän singleä: ”You Should See Me in a Crown”, ”When the Party’s Over”, ”Bury a Friend”, ”Wish You Were Gay”, ”Bad Guy”, ”All the Good Girls Go to Hell” ja ”Ilomilo”.

Albumi palkittiin muun muassa vuoden 2019 parhaan albumin Grammy-palkinnolla. Emma-gaalassa 2020 albumi palkittiin edellisen vuoden myydyimpänä: sitä oli striimattu Suomessa yli 54,7 miljoonaa kertaa.

Kappaleet

Vastaanotto 
Metacritic-sivustolla, joka kokoaa levyarvioita muualta ja laskee niistä painotetun keskiarvon, When We All Fall Asleep, Where Do We Go? on saanut 82 pistettä sadasta, joka vastaa ”yleistä ylistystä”.

Arvosteluja
 AllMusic: 
 The Daily Telegraph: 
 Helsingin Sanomat: 
 The Independent: 
 New Musical Express: 
 Rolling Stone: 
 Rumba: 8,3/10
 Soundi:

Listasijoitukset

Viikko

Vuosi

Vuosikymmen

Lähteet 

Vuoden 2019 esikoisalbumit
Billie Eilishin albumit
Yhdysvaltalaiset popalbumit
Grammy-palkitut albumit